ባለፈው ሩብ ዓመት ብቻ 1ሺህ 221 ፈቃደኛ ኢትዮጵውያን ወደ ሀገራቸው እንዲመለሱ መደረጉን የውጭ ጉዳይ ሚኒስቴር ገለጸ፡፡
ባሕር ዳር፡ ጥቅምት 20/2012 ዓ.ም (አብመድ) አሜሪካ በግድቡ ጉዳይ ለሦስቱ ሀገራት ያደረገችው ጥሪ ዓላማው ውይይት እንጂ ድርድር አለመሆኑን የውጭ ጉዳይ ሚኒስቴር አስታውቋል፡፡የኢፌዴሪ የውጭ ጉዳይ ሚኒስቴር ዛሬ ጥቅምት 20/2012 ዓ.ም የዜጋ፣ የፖለቲካ እና የኢኮኖሚ ዲፕሎማሲን በተመለከተ መግለጫ ሰጥቷል፡፡ ሰሞኑን በሊባኖስ አለመረጋጋት መከሰቱን ተከትሎ ዜጎች ለችግር እንዳይጋለጡ በሀገሪቱ የሚገኘው ቆንስላ ጄኔራል ጽሕፈት ቤት ከባለድርሻ አካላት ጋር በቅንጅ እየሠራ መሆኑን የውጭ ጉዳይ ሚኒስቴር ቃል አቀባይ ነቢያት ጌታቸው ተናግረዋል፡፡ እስካሁን በሊባኖስ በሚኖሩ ኢትዮጵያውያን ላይ ምንም ዓይነት ችግር እንዳልተፈጠረባቸውም ነው የገለጹት፡፡ ችግሩን በዘላቂነት ለመፍታትም የኢትዮጵያ እና የሊባኖስ መንግሥታት በሥራ እና በዜጎች መብት ጥበቃ ላይ በቅርቡ ሁለት ሥምምነቶችን ሊፈራረሙ እንደሆነ ነው አቶ ነቢያት ያስታወቁት፡፡